**„Hajnal Péter 60 – kombinatorika és geometria” c. konferencia lebonyolításához szállás, helyszín és étkezés biztosítása az alábbiak szerint:**

* **Rendezvény:** „Hajnal Péter 60 – kombinatorika és geometria” c. konferencia
* **Időpontja**: 2021. augusztus 25-26., 2 nap, 1 éj
* **Helyszínnel szembeni elvárások:**
* A helyszín Szegeden, nagykörúton belül helyezkedjen el, legalább 4\*-os szállodában.
* **Szállás biztosítása a konferencia helyszínén:** Tervezetten 8 db szoba, szobánként 1 fő elhelyezése, 1 éjszakára (2021. 08. 25-én)
* reggelivel
* minden szobának kell rendelkeznie fürdőszobával, vagy tusolóval
* szobákhoz biztosítani kell ingyenes internet hozzáférést.
* **Konferencia terem biztosítása a konferencia helyszínén:**
* Terem bérlésének időtartama: 2021.08.25-én 12-18 óráig, 2021.08.26-án 10-17 óráig
* 1 db 35 fő befogadására alkalmas beltéri terem
* Egyéb: internet hozzáférés, projektor, vetítővászon, flip chart vagy whiteboard
* **Ellátás biztosítása a konferencia helyszínén:**
* 2021. augusztus 25-én tervezetten 35 fő részére 1 alkalommal szendvicsebéd, valamint 1 alkalommal kávészünet és 1 alkalommal fogadás biztosítása.
* 2021. augusztus 26-án tervezetten 20 fő részére 1 alkalommal kávészünet, 1 alkalommal svédasztalos hidegtálas ebéd
* Kávészünetek (tervezetten 55 fő): 1 adag/fő kávé/capuccino/tea, hozzá való cukor, kávétejszín; édes- sós aprósütemények 5-5 dkg/fő
* Szendvicsebéd (tervezetten 35 fő): (4 féle: Pick csemege és paprikás szalámis, sonkás, vegetáriánus szendvics) 0,5 kg-os kiszerelésű frissen sütött formakenyérből (nem előre csomagolt toast kenyér), 1 db gyümölcs/fő: alma, körte, banán; 10 dkg/fő vegyes édes aprósütemény: mini zserbó, mini linzer, mini rétes stb.(nem Fornetti), 10 dkg vegyes sós aprósütemény: sajtos pogácsa, kapros, túrós falatok stb. (nem Fornetti), 1 adag/fő kávé, hozzá való cukor, kávétejszín;
* Fogadás (tervezetten 35 fő): meleg vacsora 6 féle választási lehetőség biztosításával, Meleg főételek, desszert, saláta, gyümölcs
* Hidegtálas svédasztalos ebéd (tervezetten 20 fő): hidegkonyhai készítmények (3 választási lehetőséggel, pl.: kolbásszal töltött karaj, roston csirkecomb, mini fasírt golyók), hideg saláták (pl.: francia, görögsaláta), sajttál, baguette, gyümölcs, 1 szelet sütemény/fő
* Italcsomag a rendezvény időtartama alatt étkezésekhez, kávészünetekhez (tervezetten 55 fő): 1 l ásványvíz/fő (ásványvíz: szénsavas és mentes); **és** 0,5 l üdítő/fő (szénsavas és rostos vegyesen; rostos üdítő: pl. őszibarack, narancs minimum 25 %-os gyümölcs tartalmú, szénsavas üdítő: pl. coca, vagy pepsi cola, narancs)

**Pályázati forrás:** **„TKP2020 Tématerületi Kiválósági Program, FIKP 2020 Kiválósági "Smart rendszerek" kutatóintézet**” projekt.

**Bírálati szempont:** A legalacsonyabb összegű ellenszolgáltatás. Az ellenszolgáltatás összegét a mellékelt Felolvasólapon kérjük megadni.

**A felolvasólapon található táblázattól eltérő ár táblázat is alkalmazható, de tekintve, hogy tervezett létszámról van szó, mindenképp tartalmaznia kell az eltérő Áfa tartalmú tételek egységárait is a tételes elszámolás miatt.**

Ajánlatkérő a mindösszesen megadott bruttó árakat fogja értékelni a bírálat során.

A résztvevők száma tervezett létszám, mely változhat. Megrendelő a résztvevők létszámában történt eltérést legkésőbb a rendezvényt megelőző napon jelzi a nyertes Vállalkozó felé. Az elszámolás a megadott egységárak alapján a legkésőbb a rendezvényt megelőző napon megadott létszámnak megfelelően történik. Felek kötelesek a megadott létszámot a teljesítésigazolásban rögzíteni.

Ajánlatkérő az ajánlati áron felül egyéb költségtérítést nem nyújt, annak fedezetet kell nyújtania minden a helyszín és étkezés biztosításával kapcsolatban felmerülő költségre beleértve a szervizdíjat is.

**Fizetési feltételek:** Vállalkozó teljesítésigazolást követően 1 db számla benyújtására jogosult, melyet Megrendelő a számla kézhezvételétől számított 30 napos fizetési határidővel, átutalással teljesít.